**FORPREMIERE PÅ DEN NYE CITROËN C4 og ë-C4**

Danmark er stadig lukket ned, men ”the show must go on”, især når man har så stor en nyhed, at man bare vil dele glæden og optimismen med omverden. Det er derfor en fornøjelse for Citroën at kunne præsentere sin nye C4 og den elektriske ë-C4 for danskerne - hjemme hos danskerne. For første gang nogensinde afholder Citroën forpremiere på en helt ny model på villavejene rundt om i landet. Man kontakter blot sin Citroën-forhandler for en fremvisning – og når landet åbner op igen, vil der naturligvis blive inviteret til et brag af en Danmarkspremiere.

*“Vi glæder os virkelig meget til at præsentere den nye C4 og den elektriske version ë-C4 for danskerne”*, fortæller Citroëns danske direktør, Christian Haugaard*. ”C4 er et perfekt eksempel på den moderne Citroën, der rummer det vigtige Citroën-DNA og samtidig peger ind i fremtiden med et elegant og nyskabende design. Og med en frapris på 199.990 kr. for benzin-versionen og 249.990 kr. for den elektriske ë-C4 understreger vi, at Citroën og C4 i den grad er en bil for alle.”*

**Et unikt design med rødder i historien**

Den nye ë-C4 og C4 bringer et helt nyt modigt design i spil, der bygger bro mellem coupéens dynamik og elegance og robuste SUV-træk. Det aerodynamiske og flydende design er et af Citroëns varemærker og profilen på den nye C4 og ë-C4 er ingen undtagelse. Taglinjen og den skrånende bagrude understreger bilens aerodynamik, og profilen afsluttes af en kæk spoiler. En nostalgisk detalje er den skrånende taglinje over bagerste rude, som forsætter og afsluttes i baglyset, hvilket er et nik til den ikoniske Citroën GS.

**rendyrket citroën komfort**

En af Citroëns kerneværdier kommer konkret til udtryk i Citroën Advanced Comfort® program, som er en nyfortolkning af mærkets fokus på 360 graders komfort for både fører og passagerer.

Kabinen i den nye ë-C4 og C4 inviterer med sit valg af bløde kvalitetsmaterialer, indbydende Advanced Comfort sæder og de mange opbevaringsmuligheder til en oplevelse af velvære for både fører og passagerer. På rattet styres diverse køreassistentsystemer til venstre og til højre infotainmentfunktionerne, mens føreren bag rattet har udsigt til en rammeløs HD digital instrumentering samt et stort head-up display i farve. Det elegante instrumentbord er udstyret med en tynd 10” touchskærm, der giver adgang til essentielle funktioner, dog har man valgt at bibeholde kontrolknapperne til det automatiske klimaanlæg for at sikre nem adgang til regulering af temperaturen.

.

Den nye C4 and ë-C4 er som standard udstyret med den karakteristiske Citroën undervogn med Progressiv Hydraulisk Affjedring®, som blev introduceret første gang på C4 Cactus og C5 Aircross SUV, hvilket sikrer en mærkbar komfort og ”flyvende tæppe”-effekt. Der er udfyldt ikke mindre en 20 patenter i udviklingen af denne undervogn, der absorberer ujævnheder på vejen og tilpasser sig underlaget for altid at sikre den mest glidende kørsel.

**et motorprogram for alle**

C4 and ë-C4 tilbyder et komplet motorprogram, der består af el-, benzin- og dieselmotorer:

* Ny ë-C4 - 100% elektrisk:
	+ Elmotor: 136 hk (100 kW) - Batteri 50 kWh.
* Ny C4:
	+ To Euro 6d benzinmotorer: PureTech 100 hk S&S 6-trins manuel gearkasse og PureTech 130 hk S&S EAT8
	+ To Euro 6d dieselmotorer: BlueHDi 110 hk S&S 6-trins manuel gearkasse og BlueHDi hk 130 S&S EAT8

Med den nye ë-C4 tilbyder Citroën for første gang en 100 % elbil i hatchback klassen og nøgleordet er ë-Comfort, hvilket indbefatter: Nul CO2 emissioner, ingen støjgener, ingen vibrationer eller gearskift, øjeblikket drejningsmoment og reducerede driftsomkostninger.

Den nye ë-C4 har en WLTP rækkevidde på 350 km og er udstyret med elmotor, der yder 136 hk og 260 Nm, hvilket giver en 0-100 km/t på 9,7 sekunder i Sport mode og en topfart på 150 km/t. Batteriet på 50 kWh er et 400 V Li-Ion højkapacitets batteri med en garanteret levetid på 8 år eller 160.000 km med 70 % opladningsevne.

Der kan vælges mellem Eco, Normal eller Sport køreindstilling og ë-C4 har samtidig en bremsefunktion, der giver mulighed for at opsamle energi under bremsning og deceleration uden brug af bremsepedalen.

Opladning foregår optimalt ved en offentlig ladestander, hvor ë-C4 kan oplades 80 % på 30 min ved en 100 kWh Quickcharger eller via en 32 A Wall Box, som giver fuld opladning på 5 timer.

Opladningen kan styres via My Citroën app´en, hvor man kan planlægge, klimatisere bilen, starte og stoppe opladningen eller blot følge status på opladningen mm.

**priser og udstyrsniveauer i danmark**

Den nye C4 kommer i fire forskellige udstyrsniveauer på det danske marked: Live, Feel, Shine og Shine Sport.

**Live niveauet** indbefatter bl.a. følgende udstyr:

16” fælge, aircondition, fartpilot,5” Touchskærm, Bluetooth, el-ruder for, højde- og dybdejusterbart rat, nedfældeligt bagsæde, Coffee Break Alert.

Prisen starter på 199.990 kr. for en C4 Live 100 hk PureTech 6-trins manuel gearkasse.

**Feel niveauet** indbefatter bl.a. følgende udstyr i tillæg til Live niveauet:

16” fælge, aut. klimaanlæg, 10” Touchskærm, Apple CarPlay, varme i forsæder, læderrat, automatisk nødbremse, el-justerbare og opvarmede sidespejle, tågeforlygter, regn- og lysssensor og ECO LED forlygter.

Prisen starter på 219.990 kr. for en C4 Feel 100 hk PureTech 6-trins manuel gearkasse og 249.990 kr. for 130 hk PureTech EAT8 automatisk gearkasse.

**Shine niveauet** indbefatter bl.a. følgende udstyr i tillæg til Feel niveauet:

18” alufælge, Citroën Advanced Comfort Seats, adaptiv fartpilot, navigation, bakkamera, baksensor, Blind Spot Detection, Head-up Display, el-foldbare sidespejle, nøglefri adgang og start, Lane Assist og mørktonede ruder bag.

Prisen starter på 289.990 kr. for en C4 Shine 130 hk PureTech EAT8 automatisk gearkasse og 299.990 kr. for 130 hk BlueHDi EAT8 automatisk gearkasse.

**Shine Sport niveauet** indbefatter bl.a. følgende udstyr i tillæg til Shine niveauet:

Parkeringssensor for og bag, varme i rat, varme i forrude, elektrisk lændejustering med massage, soltag, parkeringsassistent, trådløs oplader, og Hype Black interiør.

Prisen starter på 369.990 kr. for en C4 Shine 130 hk PureTech EAT8 automatisk gearkasse og 379.990 kr. for 130 hk BlueHDi EAT8 automatisk gearkasse.

Den nye ë-C4 kommer ligeledes i fire forskellige udstyrsniveauer: Live, Feel, Shine og Shine Sport.

**Live niveauet** indbefatter bl.a. følgende udstyr:

16” fælge, fartpilot, aut. klimaanlæg, 10” Touchskærm, baksensor, Bluetooth, el-ruder for, højde- og dybdejusterbart rat, nedfældeligt bagsæde, Coffee Break Alert.

Prisen for ë-C4 Live 136 hk er 249.990 kr.

**Feel niveauet** indbefatter bl.a. følgende udstyr i tillæg til Live niveauet:

18” alufælge, Apple CarPlay, varme i forsæder, læderrat, automatisk nødbremse, el-justerbare og opvarmede sidespejle, tågeforlygter, regn- og lysssensor og ECO LED forlygter.

Prisen for ë-C4 Feel 136 hk er 274.990 kr.

**Shine niveauet** indbefatter bl.a. følgende udstyr i tillæg til Feel niveauet:

Citroën Advanced Comfort Seats, adaptiv fartpilot, navigation, bakkamera, baksensor, Blind Spot Detection, Head-up Display, el-foldbare sidespejle, nøglefri adgang og start, Lane Assist og mørktonede ruder bag.

Prisen for ë-C4 Shine 136 hk er 314.990 kr.

**Shine Sport niveauet** indbefatter bl.a. følgende udstyr i tillæg til Shine niveauet:

Parkeringssensor for og bag, varme i rat, varme i forrude, elektrisk lændejustering med massage, soltag, parkeringsassistent, trådløs oplader og blå farvepakke (om tågeforlygter og liste på siden).

Prisen for ë-C4 Shine Sport 136 hk er 314.990 kr.,hvilket vil sige, at man på Shine Sport niveau får udstyr til en værdi af 70.000 kr. uden merpris.